अंतरराष्ट्रीय क्रिकेट परिषद (आईसीसी) ने सालाना समीक्षा और चयन प्रक्रिया के बाद एलीट पैनल मैच रैफरियों के उसी ग्रुप को बरकरार रखा है. यह फैसला आईसीसी अंपायर चयन पैनल द्वारा लिया गया, जिसमें चेयरमैन और आईसीसी के क्रिकेट महाप्रबंधक ज्योफ अलाडर्सि, आईसीसी मुख्य मैच रैफरी रंजन मदुगले, इंग्लैंड के पूर्व खिलाड़ी, कोच, अंपायर और अब कमेंटेटर डेविड लॉयड तथा भारत के पूर्व कप्तान और अंतरराष्ट्रीय अंपायर श्रीनिवास वेंकटराघवन शामिल थे.